SICT บวก 4% นิวไฮรอบ 4 เดือน โบรกแนะซื้อเป้า 9.50 บ. พ่วงอัพกำไรปี 65 แตะ 113 ล้าน
SICT บวก 4% นิวไฮรอบ 4 เดือน โบรกแนะซื้อเป้า 9.50 บาท พ่วงอัพกำไรปี 65 แตะ 113 ล้าน พร้อมลุ้นปี 66-67 โตต่อเนื่องเฉลี่ย 18% 
SICT บวก 4% นิวไฮรอบ 4 เดือน โบรกแนะซื้อเป้า 9.50 บาท พ่วงอัพกำไรปี 65 แตะ 113 ล้าน พร้อมลุ้นปี 66-67 โตต่อเนื่อง
27 ม.ค. 2566

ผู้สื่อข่าวรายงานว่า วันนี้(27 ม.ค.66) ราคาหุ้นบริษัท ซิลิคอน คราฟท์ เทคโนโลยี จำกัด (มหาชน) หรือ SICT ณ เวลา 15:51 น. อยู่ที่ระดับ 8.90 บาท บวก 0.35 บาท หรือ 4.09% ราคาสุงสุด  9.00 บาท ราคาต่ำสุด 8.45 บาท ด้วยมูลค่าซื้อขาย 64.66 ล้านบาท ราคาหุ้นนิวไฮในรบอ 4 เดือน โดยเทียบตั้งแต่หุ้นยืนที่ระดับ 10.10 บาท เมื่อวันที่ 29 ก.ย.65

บล.ทิสโก้ ระบุในบทวิเคราะห์ว่า คาดกำไรสุทธิในไตรมาส 4/65 ที่ 33 ล้านบาท เพิ่มขึ้นจาก 9 ล้านบาทในไตรมาส 4/64 จากรายได้ที่จะยังเติบโตแข็งแกร่ง 43% เทียบช่วงเดียวกันของปีก่อน และไม่มีการด้อยค่าสินทรัพย์ไม่มีตัวตน ส่วนการเติบโตเทียบไตรมาสก่อนหน้า มาจากการที่ในไตรมาส 3/65  มีขาดทุนจากอัตราแลกเปลี่ยนสูงถึง 25 ล้านบาท
โดยยังคงคำแนะนำซื้อเป้า 9.50 บาท โดยคาดกำไรสุทธิเติบโต 18.9% CAGR ในปี 66-67 ปัจจัยขับเคลื่อนการเติบในปีมากจาก 1)การออกสินค้าใหม่อีก 2-3 รายการ 2)การเริ่มขยายฐานลูกค้าของ ULTX ไปสู่รายอื่นๆ หลังจากที่ปี 65 ยังติด Exclusive Right กับลูกค้าที่รวมพัฒนาด้วยกัน 3) ภาวะชิพขาดแคลนที่คลี่คลายไปในทิศทางที่ดีขึ้นและ 4)การขอสิทธิ BOI ใหม่เพื่อทดแทนบัตรปัจจุบันที่จะหมดอายุในช่วง ม.ค.67
ปรับประมาณการปี 65 ขึ้น 8% เป็น 113 ล้านบาท จากแนวโน้มรายได้ที่สูงกว่าคาดเล็กน้อยและค่าใช้จ่ายในการบริหารที่น่าจะต่ำกว่าคาด คิดว่าการชะลอตัวของอุตสาหกรรมเซมิคอนดักเตอร์และเศรษฐกิจจะส่งผลกระทบต่อ SICT จำกัดเพราะรายได้ของ SICT มีการกระจายตัวไปยังอุตสาหกรรมต่างๆในสัดส่วนที่เท่าๆกันและยังเป็นตลาดที่ความเฉพาะเจาะจงสูงเช่น Animal ID และ Immobilizer เรามองว่าปัจจัยสำคัญในการเติบโตยังคงมาจากความสามารถในการบริหารจัดการวัตถุดิบเป็นหลักเพราะเมื่อพิจารณา Backlog ล่าสุด สำหรับปี 66 ณ เดือน พ.ย.65 ที่อยู่ในระดับสูงราว 450-460 ล้านบาท (ราว 80% ของรายได้ในปี 65)